पाएं अपने शहर की ताज़ा ख़बरें और फ्री ई-पेपरडाउनलोड करें
मोहाली. पंजाब स्कूल शिक्षा बोर्ड (पीएसईबी) द्वारा मार्च में ली गई १०वीं कक्षा का परीक्षा परिणाम घोषित कर दिया गया है। 12वीं की तरह 1०वीं में भी जिला लुधियाना के विद्यार्थियों ने मैरिट में टॉप किया है। यहां के १२६ विद्यार्थी मैरिट में हैं। दिलचस्प यह रहा कि मोहाली का एक भी छात्र टाप 1४० में जगह नहीं बना पाया।
बोर्ड की चेयरपर्सन तेजिंदर कौर धालीवाल ने बताया कि इस बार कुल ४१९५९२ विद्यार्थी परीक्षा में बैठे जिनमें से ३७९७०७ रेगुलर और ३९८८५ ओपन स्कूल के थे। कुल पास प्रतिशत ६९.३२ फीसदी है। इसमें रेगुलर ७२.५८ फीसदी हैं। परीक्षा में इस बार भी लड़कों की तुलना में लड़कियों ने बाजी मारी है। लड़कों का पास प्रतिशत ६३.८४ फीसदी और लड़कियों का ७६.५८ फीसदी रहा।
प्राइवेट विद्यार्थी भी परीक्षा परिणाम इस वेबसाइट पर मंगलवार की सुबह देख पाएंगे। जहां तक ग्रामीण छात्र का सवाल है वे शहरी छात्रों के नेक टू नेक रहे हैं। कुल २७१००७ ग्रामीण छात्र परीक्षा में बैठे जिसमें से १८७५६१ पास हुए उनका पास फीसदी ६९.२१ रहा। शहरी क्षेत्रों से पास प्रतिशत ६९.५३ फीसदी रहा।
एफिलिएटिड, एसोसिएटिड स्कूल आगे : सरकारी स्कूलों से कुल २१४०६० छात्र परीक्षा में बैठे जिसमें से १४३९६१ पास हुए और एडिड स्कूलों से १८४६७ छात्र परीक्षा में बैठे जिसमें से ११२४४ पास हुए। सरकारी और एडिड स्कूलों का पास फीसदी क्रमश: ६७.२३ और ६०.८९ रहा। एफिलिएटिड और एसोसिएटिड स्कूल इस मामले में इस बार फिर आगे रहे। ऐसे स्कूलों से १८७०६५ स्टूडेंट्स परीक्षा में बैठे जिसमें से १३५७११ पास हुए यानि कि कुल ७२.५५ फीसदी परिणाम रहा।
दीप्ती, हर्षवीर टॉपर
माडल बेसिक हाई स्कूल सुनाम की दीप्ती व शिक्षा निकेतन मूनक संगरूर के हर्षवीर गोयल ने ९६.४६ प्रतिशत अंक लेकर संयुक्त रूप से पहला स्थान प्राप्त किया। दूसरे स्थान पर नानक साहिब पब्लिक स्कूल हांसीकलां लुधियाना की हरनीत और तीसरे स्थान पर गुरु नानक सीनियर सेकेंडरी स्कूल चणके अमृतसर की किरणपाल कौर रही।
ट्रैक्टर पर जिले की 'टॉपर'
जालंधर. प्रकाशवती सर्वहितकारी विद्या मंदिर केशव नगर की छात्रा अरनित कौर ने जिले में चौथा व राज्य में 20वां रैंक हासिल किया। राज्य में चार लाख से ज्यादा विद्यार्थियों ने परीक्षा दी। अरनित किसान पिता जगतार सिंह का हाथ भी बंटाती है। पिता से ट्रैक्टर चलाना सीखती अरनित। फोटो. दीपक कुमार
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva san_Deva hin_Deva awa_Deva awa_Deva zho_Hant eng_Latn